**DELNO POROČILO LDN VRTEC RINGARAJA ZA ŠOLSKO LETO 2020/21**

**OD 1. 9. 2020 DO 19. 2. 2021**

Povzetek najpomembnejših nalog v šolskem letu 2020/21:

* vzgojno-izobraževalne dejavnosti v vrtcu Ringaraja so sledile prednostni **nalogi kurikularnega področja: jezik, narava – zdravje ter pedagoškemu področju** inkluzija – sprejemanje različnosti in prilagoditve učnega okolja otrok s PP;
* prednostna naloga je bilo prav gotovo uresničevanje priporočil NIJZ za preprečevanje širjenja koronavirusa, ki jim sledimo od marca 2020 dalje;
* **prednostni nalogi na področju izobraževanja pri nekaterih strokovnih delavcih sta zaključiti uvodno izobraževanje –** Mreža za spreminjanje kakovosti – Korak za korakom – Osnove »na otroka osredinjene« vzgoje in izobraževanja za otroke v starosti od nič do treh let – II. del, ki ga niso uspeli zaključiti zaradi koronavirusa, ter nadaljevanje tekočih izobraževanj Korak za korakom za tekoče šolsko leto v skladu z načrtom;
* pri strokovnem delu bomo poglabljali znanja na vseh sedmih področjih kakovosti – učno okolje, družina in skupnost, inkluzija in demokratične vrednote, spremljanje, načrtovanje in ocenjevanje, strategije poučevanja, interakcije. **Izbrano prednostno področje kakovosti v šolskem letu 2020/21 predstavljajo INKLUZIJA, vključevanje otrok s PP ter PROFESIONALNI RAZVOJ, timsko delo;**
* **nadaljujemo z dejavnostmi v MEDNARODNEM PROJEKTU FIT SLOVENIJA »Svet gibanja, svet veselja, svet zdravja« kot vzgoja za trajnostni razvoj, predvsem implementacija znanja v redne dejavnosti v vrtcu;**
* prednostna naloga vrtca je tudi **aktivna vključenost v mednarodni projekt Ekovrtec kot način življenja** – ZDRAVO ŽIVLJENJE – BIVANJE NA PROSTEM – vzgoja za trajnostni razvoj. Projekt izvajamo že deseto leto zapored po predpisanih zahtevah nacionalnega programa EKOŠOL. Dolgoročni cilj projekta je, da skrb za okolje in naravo postane del življenja;
* **9. 12. 2020 je naš vrtec Ringaraja dobil priznanje za uspešno delo na EKOVRTU.** Program šolski ekovrtovi omogoča sodoben model izobraževanja in povezovanja. »ČE ŠE NIKOLI NISI OKUSIL VESELJA, DA SI DOSEGEL VEČ, KOT SI LAHKO MISLIŠ, ZASADI VRT. (R. Brault);
* nadaljevanje dejavnosti po projektu **Skupaj stari in mladi (TOY)** – povezovanje otrok do osmega leta starosti s starejšimi odraslimi z namenom skupnega učenja, druženja in zabave – sodelovanje z Zavodom sv. Terezije, starimi starši – pisanje pisem, risanje risbic;
* hospitacije strokovnih delavk in delavcev pri vzgojnem delu so potekale v skladu z načrtom. V času drugega vala epidemije koronavirusa od 26. 10. 2020 dalje je ta oblika spremljanja vzgojnega dela prekinjena, z njo bomo nadaljevali, ko se zopet vrnemo v vrtec;
* hospitacijski vrtec (dijaki Srednje vzgojiteljske šole v Ljubljani, študenti PF v Ljubljani, Mariboru in Kopru – smer dipl. vzgojitelj predšolskih otrok) – nudeno je bilo mentorstvo na daljavo dijaku Ožbeju Rebolju, mentorica vzgojiteljica Mateja Lohkar, ter študentkama predšolske vzgoje ob delu Mojci Babič in Patriciji Boštjančič, mentorica vzgojiteljica Tanja Tegel;
* pripravništvo zaposlenim pomočnicam vzgojiteljice (pet strokovnih nastopov) poteka glede na LDN vrtca in glede na prisotnost strokovnih delavcev tudi v času epidemije in omejenega delovanja vrtca; Mojca Babič pri mentorici Tanji Tegel, Mojca Gačnik pri mentorici Tatjani Zevnik;
* sodelovanje z Občino Dobrepolje pri spremljanju poteka epidemije koronavirusa ter druge redne dejavnosti z vrtcem in OŠ.

**DEJAVNOSTI V VRTCU RINGARAJA**

**OD 1. 9. 2020 DO 5. 2. 2021**

**SEPTEMBER:**

* od 1. 9. 2020 je v vrtcu Ringaraja skupaj 165 otrok,
* življenje in delo v vrtcu smo v polnosti prilagajali priporočilom NIJZ za preprečevanje širjenja koronavirusa,
* uvajalno obdobje, roditeljski sestanki za starše na prostem, v manjših skupinah in prek ZOOM srečanj,
* individualni razgovori s starši novincev, individualna ZOOM srečanja s starši,
* 16. 9. 2020 – svetovni dan strpnosti,
* 16. 9. 2020 od 16.30 do 18.00, izobraževanje za strokovne delavce vrtca Ringaraja: delo z glasbenimi cevmi, Jaka Strajnar, s. p., delavnica na prostem, igrišče vrtca Ringaraja,
* 17. 9. 2020 – udeležba strokovnih delavcev vrtca na regijskih ZOOM srečanjih Korak za korakom ob 17.00,
* 22. 9. 2020 – evropski dan brez avtomobila (pobude zaposlenim in staršem, da v vrtec pridejo peš ali s kolesom),
* obisk Kekčeve dežele 23. 9. 2020, skupina otrok Medvedki in Sovice s strokovnimi delavkami vrtca,
* 23. 9. 2021 – predstavitev življenja s slepoto, Zveza društev slepih in slabovidnih Slovenije, praktične delavnice v vrtcu Ringaraja, preizkušanje očal, igrače za slepe, vodenje slepega, bela palica, brajlov pisalni stroj, branje knjig z brajlovo pisavo,
* 24. 9. 2020 – dan srca, izvajanje različnih gibalnih dejavnosti,
* sestanki strokovnih skupin IP s svetovalno delavko Aleksandro Hojnik, spremljevalkami OPP, strokovnimi delavkami oddelkov, kjer so vključeni otroci s posebnimi potrebami, in njihovimi starši.

**OKTOBER:**

* utrjevanja higienskih priporočil NIJZ za otroke v vrtcu, higiena rok, primerna distanca,
* strokovni delavci, izvajanje vzgojnih dejavnosti v skladu s priporočili NIJZ,
* teden otroka od 5. 10. do 11. 10. 2020 na temo ODGOVOR JE POGOVOR, različne vzgojne aktivnosti po oddelkih,
* 8. in 9. 10. 2020 – srečanje za koordinatorje Mreže korak za korakom, Ankaran. Srečanja se je udeležila pom. ravnatelja Cvetka Košir,
* 9. 10. 2020 ob 9.00 – evakuacija iz vrtca Ringaraja,
* 15. 10. 2020 – svetovni dan hoje, oddelčni pohodi po dobrepoljskih vaseh, pešpoteh, promocija hoje kot aktivnega življenjskega sloga, učimo za življenje,
* 12. 10., 15. 10.,19. 10. in 21. 10. 2021 ob 17.00 smo izvedli ZOOM strokovne aktive za zaposlene vzgojitelje in pomočnike vzgojiteljev,
* 22. 10. 2020 od 9.00 do 11.00 – ZOOM srečanje za ravnatelje vrtec Mreže Korak za korakom. Srečanja se je udeležila pomočnica ravnatelja Cvetka Košir,
* 22. 10. 2020 ob 18.00 smo imeli prvo ZOOM pedagoško konferenco za strokovne delavce vrtca Ringaraja; predstavljeni so bili smernice in priporočila NIJZ za preprečevanje širjenja koronavirusa ob ponovnem zaprtju vrtcev, organizacija dela v času minimalnega delovanja vrtca v skladu s sklepom župana občine Dobrepolje,
* župan občine Dobrepolje je na podlagi Odloka o začasni prepovedi zbiranja ljudi v zavodih s področja vzgoje in izobraževanja, Ur. list RS 156/20, sprejel **Sklep: št. 849-0002/20.** V skladu z omenjenim sklepom je bil **od ponedeljka, 26. 10. 2020, do preklica VRTEC RINGARAJA ZAPRT iz razloga zajezitve širitve koronavirusa**. **Od ponedeljka, 26. 10. 2020, dalje je bil SAMO za NUJNE PRIMERE odprt predvidoma en oddelek, kjer so bili zbrani otroci različnih skupin, v vrtcu Ringaraja od 5.30 do 17.00.** Sprejemali smo **le zdrave otroke** **staršev**, ki opravljajo dejavnosti in poklice, nujne za delovanje države in družbe, ter v sektorjih, kjer ni možno delo na daljavo. Starši otrok to dokažejo **s pisnim potrdilom/izjavo delodajalca**. Dokazilo morata dostaviti oba starša oziroma samohranilec drugi dan izvajanja varstva za nujne primere.

**NOVEMBER:**

* **Vlada Republike Slovenije je podaljšala ukrepe za zajezitev in** **obvladovanje epidemije covid‑19**. Vrtec Ringaraja je posloval v skladu s **Sklepom o minimalnem delovanju vrtca Ringaraja** št.: 849 – 0002/20 z dne 23. 10. 2020,
* **priporočen normativ NIJZ za oblikovanje skupin v vrtcu v času omejenega delovanja vrtca je 6–8 otrok na oddelek,**
* **2.**.–6. 11. 2020 – 1 dežurna skupina v vrtcu Ringaraja,
* **9.**–20.11. 2020 – 2 dežurni skupini v vrtcu Ringaraja,
* **23.**–27.11. 2020 – 3 dežurne skupine v vrtcu Ringaraja,
* **30.**11.–4. 12. 2020 – 4 dežurne skupine v vrtcu Ringaraja,
* utrjevanje higienskih priporočil NIJZ z otroki v vrtcu, higiena rok, primerna distanca, nošenje mask zaposlenih in staršev; v vrtec vstopa le en starš, brez spremstva sorojencev ali drugih domačih,
* strokovni delavci, izvajanje vzgojnih dejavnosti v skladu s priporočili NIJZ,
* 9. 11. 2020 ob 18.00 ­– ZOOM pedagoška konferenca za strokovne delavce vrtca Ringaraja, predstavljeni so bili smernice MIZŠ IN NIJZ ter organizacija dela v vrtcu in spodbude družinam ter ohranjanje stika za delo na daljavo,
* **tradicionalni slovenski zajtrk (20. 11. 2020),** že deseti po vrsti. Letos je bila izvedba malo drugačna, saj nas je v vrtcu obiskala Kompoljska čebelica Mojca, otroci so jedli med, maslo, kruh, mleko in jabolko. Mnoge družine so z nami delile tradicionalni zajtrk, ki so ga imele v domačem okolju,
* **22. 11. 2020** smo bili s strani sodelavke Mateje Lohkar in župana Igorja Ahačevčiča spodbujeni k okrasitvi božično-novoletne smrečice pred Občino Dobrepolje; pobuda je bila poslana vsem strokovnim delavcem in staršem, družinam. Skupaj smo začeli ustvarjati in izdelovati eko okraske,
* 23.–29. 11. 2020 se je odvijal knjižni sejem v spletni različici. Zaposleni in starši smo bili spodbujeni, da kljub pandemiji, ki zaustavlja naš planet, željo po prijateljevanju s knjigami še dodatno okrepimo in negujemo,
* 26. 11. 2020 – srečanja za koordinatorje Zdravje v vrtcu se je udeležila vzgojiteljica Lidija Pugelj. Ponovno je zaživel telefon za psihološko podporo ob epidemiji covid-19 – 080 51 00,
* 26. 11. 2020, spletni posvet **KORONA IN VRTEC** od 9.00 do 13.30, Pedagoški inštitut z gosti. Posveta se je udeležila pomočnica ravnatelja Cvetka Košir, udeležba je bila brezplačna, saj je posvet financiran s strani Evropske unije prek programa Erasmus+ in s strani Open society Foundations.

**DECEMBER:**

* **Vlada Republike Slovenije je podaljšala ukrepe za zajezitev in** **obvladovanje epidemije covid‑19**. Vrtec Ringaraja je posloval v skladu s **Sklepom o minimalnem delovanju vrtca Ringaraja** št.: 849 – 0002/20 z dne 23. 10. 2020;
* **7**.–17. 12. 2020 – 4 dežurne skupine,
* **21.**–31. 12. 2020 – od 3 dežurne skupine do 1 dežurna skupina,
* utrjevanje higienskih priporočil NIJZ z otroki v vrtcu, higiena rok, primerna distanca, nošenje mask zaposlenih in staršev; v vrtec vstopa le en starš, brez spremstva sorojencev ali drugih domačih,
* strokovni delavci, izvajanje vzgojnih dejavnosti v skladu s priporočili NIJZ,
* 4. 12. 2020 – krasitev praznične jelke pred Občino Dobrepolje, zaposleni vrtca Ringaraja, družine vrtca Ringaraja, individualno,
* 6. december 2020 – obiskal nas je Miklavž, pri tem mu je pomagala Hofer donacija, za kar se mu iskreno zahvaljujemo. Otroke, ki so še v domačem okolju, darila čakajo v matičnih oddelkih,
* 8. 12. 2020 ob 14.00 – spletni dogodek – predstavitev dobre prakse knjižnice igrač, Korak za korakom, Pedagoški inštitut, udeležila se ga je Cvetka Košir, pomočnica ravnatelja,
* 22. 12. 2020 – izšel je zbornik po posvetu KORONA IN VRTEC v PDF-obliki,
* 22. 12. 2020 ob 17.00 – praznična ZOOM pedagoška konferenca, sodelovanje vseh zaposlenih z besedo, glasbo, praznično voščilo ravnatelja in zaposlenih, organizacija dela v prihodnje,
* 23. 12. 2020 – posredovanje prazničnega VIDEO VOŠČILA DRUŽINAM VRTCA RINGARAJA, voščilo so soustvarili otroci, starši in zaposleni vrtca Ringaraja.

**JANUAR:**

* **Vlada Republike Slovenije je podaljšala ukrepe za zajezitev in** **obvladovanje epidemije covid‑19**. Vrtec Ringaraja je posloval v skladu s **Sklepom o minimalnem delovanju vrtca Ringaraja** št.: 849 – 0002/20 z dne 23. 10. 2020,
* 4.–15. 1. 2021 – 4 dežurne skupine,
* 18.–22. 1. 2021 – 5 dežurnih homogeno oblikovanih skupin,
* **od 25. 1. 2021 dalje – oblikovanih 9 homogenih matičnih skupin,**
* **staršem je bil posredovan protokol vstopa v vrtec od 26. 1. 2021 dalje v času epidemije,**
* 20. januar, fit dan, dan brez multimedije,
* izvedba strokovnih aktivov za vzgojiteljice in pomočnice vzgojiteljic prek ZOOM aplikacije 18. 1., 20. 1., 25. 1., 26. 1. 2021,
* 28. 1. 2021 od 9.00 do 12. 30 – KZK reflektivno ZOOM srečanje koordinatorjev mreže za spreminjanje kakovosti Korak za korakom.

**FEBRUAR:**

* oddelčne prireditve ob kulturnem prazniku – 5. 2. 2021, avla vrtca Ringaraja,
* 4. 2., 9. 2., 15. 2 in 17. 2 sta potekala drugi in tretji ZOOM strokovni aktiv vzgojiteljic in pomočnic vzgojiteljic,
* **v tednu od 9. 2. dalje je bilo v vrtec skupaj vključenih 118 otrok, kar je 71,5 %,**
* 11. 2. 2021 je potekalo ZOOM organizacijsko timsko srečanje za vzgojiteljice,
* potek in spremljanje nastopov za strokovni izpit – pom. vzg. Mojca Babič, mentorica Tanja Tegel, pom. vzg. Mojca Gačnik in mentorica Tatjana Zevnik,
* oddelčno pustovanje z upoštevanjem higienskih priporočil NIJZ,
* dogovor za mentorstvo pripravnici pom. vzg. Nini Sernel, mentorica Mateja Lohkar: 1. 3.–30. 4. 2021,
* dogovor za hospitacije vzgojnega dela v vseh oddelkih vrtca – razpored do konca šolskega leta,
* 11. 2. 2021 – okrožnica MIZŠ – delovanje vrtcev v času od 15. do 19. februarja, prehod v oranžno fazo,
* odlok Vlade RS za vrtce ne prinaša bistvenih sprememb, saj so vrtci od 9.2. 2021 dalje že odprti,
* zaposleni vrtca Ringaraja so bili z okrožnico spodbujeni k obveznem nošenju mask pri neposrednem delu z otroki, izvajanju vzgojnih dejavnosti v oddelčnem mehurčku,
* delo organov vrtca poteka na daljavo,
* vsi zaposleni vrtca Ringaraja so bili seznanjeni s protokolom testiranja na tedenski ravni ter higienskimi priporočili NIJZ.

**PRISOTNOST OTROK V VRTCU V ČASU VEČJIH OBOLENJ**

|  |  |  |  |  |  |  |  |
| --- | --- | --- | --- | --- | --- | --- | --- |
| **SKUPINA** | **SEPT.** | **OKT.** | **NOV.** | **DEC.** | **JAN.** | **FEB.** |  |
| ZAJČKI | 45 % | 36 % | 1 % | 13 % | 40 % |  |  |
| POLŽKI | 62,6 % | 44 % | 0 % | 0 % | 10 % |  |  |
| RAČKE 2–3 | 86 % | 64 % | 16,3 % | 20,7 % | 33 % |  |  |
| ŽABICE 2–3 | 84 % | 57 % | 10,2 % | 17,2 % | 31 % |  |  |
| METULJI | 83 % | 62,1 % | 0 % | 0 % | 13 % |  |  |
| PIKAPOLONICE2–4 | 80 % | 57 % | 10,6 % | 16,1 % | 30 % |  |  |
| MIŠKE 4–5 | 92 % | 60 % | 10 % | 13 % | 20 % |  |  |
| MEDVEDKI 4–6 | 90 % | 67 % | 5 % | 9 % | 21 % |  |  |
| SOVICE 5–6 | 92 % | 55 % | 3 % | 6 % | 23 % |  |  |
| Povprečna prisotnost | 79,4 % | 55,7 % | 6,2 % | 10,5 % | 24,5 % |  |  |

Delno poročilo zapisala: Cvetka Košir, pomočnica ravnatelja , Videm, 12. 2. 2021

 *V pripravi je poročilo LDN vrtca Ringaraja za celotno šolsko leto2020/21, ki ga bomo obravnavali na vzgojiteljskem zboru 17. 6. 2021 ter na svetu staršev in svetu zavoda v mesecu septembru 2021.*